Komisijas ziņojums Padomei un Eiropas Parlamentam par to, kā īsteno Regulu (EK) Nr. 2792/1999, kas grozīta ar Padomes 2005. gada 16. marta Regulu (EK) Nr. 485/2005 attiecībā uz īpašiem pasākumiem kuģu nodošanai valstīm, kuras 2004. gadā skāris cunami /* COM/2006/0285 galīgā redakcija */





[pic] | EIROPAS KOPIENU KOMISIJA | Briselē, 9.6.2006 COM(2006) 285 galīgā redakcija KOMISIJAS ZIŅOJUMS PADOMEI UN EIROPAS PARLAMENTAM par to, kā īsteno Regulu (EK) Nr. 2792/1999, kas grozīta ar Padomes 2005. gada 16. marta Regulu (EK) Nr. 485/2005 attiecībā uz īpašiem pasākumiem kuģu nodošanai valstīm, kuras 2004. gadā skāris cunami KOPSAVILKUMS Padome 2005. gada 16. martā vienbalsīgi pieņēma Regulu (EK) Nr. 485/2005 par grozījumiem Regulā (EK) Nr. 2792/1999 attiecībā uz īpašiem pasākumiem kuģu nodošanai valstīm, kuras 2004. gadā skāris cunami. Šajā ziņojumā, kas sagatavots saskaņā ar grozītās Regulas (EK) Nr. 2792/1999 18.b panta 2. punktu, kurā noteikts, ka Komisija, pamatojoties uz dalībvalstu sniegto informāciju, ziņo Eiropas Parlamentam un Padomei par kuģu nodošanu, minēts, ka dalībvalstis nav norādījušas nekādas kuģu nodošanas iespējas. Atbildot uz Komisijas informācijas pieprasījumu, dalībvalstis minējušas šādus iemeslus: starp kuģiem, kuru ekspluatācija ir pārtraukta, nav bijuši nodošanai piemēroti kuģi, nav paredzēta kuģu ekspluatācijas pārtraukšana vai kuģu nodošanu veicinošie faktori nav bijuši pietiekami izdevīgi. Tādēļ līdz regulā noteiktā termiņa beigām 2006. gada 30. jūnijā kuģu nodošana nenotiks. Šis ziņojums uzskatāms par pirmo un galīgo ziņojumu, kas sagatavots saskaņā ar grozītās Regulas (EK) Nr. 2792/1999 18.b panta 2. punktu. KOMISIJAS ZIŅOJUMS PADOMEI UN EIROPAS PARLAMENTAM par to, kā īsteno Regulu (EK) Nr. 2792/1999, kas grozīta ar Padomes 2005. gada 16. marta Regulu (EK) Nr. 485/2005 attiecībā uz īpašiem pasākumiem kuģu nodošanai valstīm, kuras 2004. gadā skāris cunami Šis ziņojums ir sagatavots saskaņā ar 18.b panta 2. punktu Regulā (EK) Nr. 2792/1999, kas grozīta ar Padomes 2005. gada 16. marta Regulu (EK) Nr. 485/2005 attiecībā uz īpašiem pasākumiem kuģu nodošanai valstīm, kuras 2004. gadā skāris cunami. Ar minēto regulu, kuru Padome pieņēma vienbalsīgi, iespēju zvejas kuģus izņemt no Kopienas zvejas flotes ar valsts atbalstu attiecina arī uz zvejas kuģiem, kurus var nodot cunami skartajām valstīm par labu attiecīgām zvejniecības kopienām. Lai saskaņotu Pārtikas un lauksaimniecības organizācijas noteiktās vajadzības un trešo valstu pieprasījumu ar kuģu piedāvājumu dalībvalstīs, Komisija attiecīgajām trešām valstīm nosūtīja aptaujas anketu. Šajā anketā atgādināja arī par ierobežojumiem, kas regulā noteikti kuģiem, kurus var nodot. Vienlaicīgi Komisija lūdza dalībvalstīm informāciju par iespējamā kuģu piedāvājuma apmēru. Šrilanka pieprasīja 120 kuģus, kuru ekspluatācija ir pārtraukta, ar kopējo garumu 9 līdz 12 metri. Komisija informēja dalībvalstis par šo pieprasījumu un tām vairākkārt atgādināja par pienākumu līdz 2005. gada 30. septembrim ziņot par šādu kuģu nodošanu saskaņā ar 18.b panta 1. punktu grozītajā Regulā (EK) Nr. 2792/1999 (ZVFI, Zivsaimniecības virzības finansēšanas instruments). Dalībvalstis atbild par kuģu ekspluatācijas pārtraukšanu programmās, kas pieņemtas atbilstīgi ZVFI regulai. Visas divdesmit dalībvalstis, kurām ir krasta līnija un jūras zvejas flote, informēja Komisiju, ka tās nav radušas nekādas iespējas nodot kuģus atbilstīgi grozītajai ZVFI regulai. Dalībvalstis tam minēja šādus iemeslus: starp kuģiem, kuru ekspluatācija ir pārtraukta, nav bijuši nodošanai piemēroti kuģi, nav paredzēta kuģu ekspluatācijas pārtraukšana vai kuģu nodošanu veicinošie faktori nav bijuši pietiekami izdevīgi. Tā kā līdz regulā noteiktā termiņa beigām 2006. gada 30. jūnijā kuģu nodošana nenotiks, šis ziņojums uzskatāms arī par galīgo ziņojumu saskaņā ar grozītās ZVFI regulas 18.b panta 2. punktu.